b'\n_START_ARTICLE_\nSofia Kallio\n_START_PARAGRAPH_\nSofia Kallio on suomalainen sopraano. Sofia Kallio aloitti lauluopinnot vuonna 2000 Turun ammattikorkeakoulussa. Vuonna 2001 h\xc3\xa4n jatkoi opintojaan saksalaisessa Karlsruhen musiikkikorkeakoulussa professori Marga Schimlin johdolla. Vuonna 2002 Kallio siirtyi Karlsruhen Oopperakouluun professori Mitsuko Shirain oppilaaksi. Kallion opettajana on viimeksi toiminut professori Roland Hermann. Kallio on osallistunut muun muassa Sherril Milnesin ja Brigitte Fassbaenderin mestarikursseille. H\xc3\xa4n on valmistunut filosofian maisteriksi kulttuurihistorian laitokselta Turun yliopistosta vuonna 2000._NEWLINE_Kallio sai kolmannen sijan Passaun kansainv\xc3\xa4lisess\xc3\xa4 laulukilpailussa Saksassa vuonna 2007 ja samana vuonna kolmannen sijan kansainv\xc3\xa4lisess\xc3\xa4 Sibelius-laulukilpailussa Suomessa._NEWLINE_Kauden 2004\xe2\x80\x932005 Sofia Kallio oli kiinnitettyn\xc3\xa4 Strasbourgin oopperan oopperastudioon \xe2\x80\x9dLes Jeunes Voix du Rhin\xe2\x80\x9d. Vuodesta 2005 l\xc3\xa4htien h\xc3\xa4n on ollut kiinnitettyn\xc3\xa4 Pforzheimin oopperan solistikuntaan Saksassa ja syksyst\xc3\xa4 2008 Coburgin oopperaan. Kallio on esiintynyt Savonlinnan Oopperajuhlilla kes\xc3\xa4ll\xc3\xa4 2005 ja 2006.'